Edasised sündmused jätsid mu mälestustesse halva maitsega laigu ja ei taha neid eriti meenutada. Mu enda vigase otsustamise süü. Ayr'i kohta head sõna mul ei ole. Lahkusin sealt saabumise päeva õhtul. Delta Backpackers on seal ikka väga  õudne. See on üks neist nn. "working hostelitest", millel on kontakt kohalike põllumeestega ja nendes ööbides saad tööd. Igatahes sellest saati ei usalda ma enam sarnastesse kohtadesse minna, kuigi tööd ju võib saada.  Öösel enne päikesetõusu jõudsin Rockhamptonisse ja nägin ühte kõige ilusamat päikesetõusu seni. Sellest tegin ka paar pilti. Tuli välja, et ma olin piletit ostes veidi valesti vaadanud ning buss läks hoopis õhtul, mitte hommikul (AM ja PM on nii harjumatud - ja mõttetud). Ostsin raamatu ja  lugesin seda terve päeva ühes pargis. Leidsin ka, et olenemata mu varasemast kogemusest, on Rocky üsna talutav. Tuleb lihtsalt teatud kohtadest eemale hoida. Emeraldi saabusin hilja õhtul ning ööbisin telgis jõe kaldal - seda te nüüd küll ei oodanud, jah?